ПОДАЦИ О ПОДНОСИОЦУ

ЗАХТЕВА

**РЕПУБЛИЧКИ ГЕОДЕТСКИ ЗАВОД**

Сектор за информатику и комуникације

**БЕОГРАД**

Булевар војводе Мишића бр.39

**ИЗЈАВА О ПРИХВАТАЊУ УСЛОВА КОРИШЋЕЊА ПОРТАЛА ЗА ПРИКАЗ САТЕЛИТСКИХ СНИМАКА**

Подаци објављени на порталу за приказ сателитских снимака (интернет адреса <http://satelitskisnimci.rgz.gov.rs>) власништво су Републике Србије - Републичког геодетског завода. Доступни подаци на порталу могу се користити искључиво у службене сврхе, не смеју се копирати, модификовати, репродуковати или на било који начин дистрибуирати без писменог одобрења Републичког геодетског завода.

Корисничко име и лозинку за приступ порталу корисник не сме уступати трећим лицима. У случају злоупотребе коришћења портала, Републички геодетски завод задржава право да обустави приступ, односно коришћење портала кориснику који врши злоупотребу. У случају неовлашћене употребе корисничког имена и лозинке, корисник је дужан да о томе обавести Републички геодетски завод у најкраћем могућем року.

Републички геодетски завод ће настојати, у складу са могућностима и расположивим ресурсима, да обезбеди да подаци доступни на порталу буду релевантни, поуздани и ажурни, али не може да гарантује за потпуну тачност и целовитост објављених података имајући у виду да публиковани сетови података имају различити степен ажурности у зависности од начина њиховог прикупљања и одржавања. Садржај регистрован на сателитском снимку у тренутку прикупљања података се не мења, а предметна напомена се нарочито односи на облик, површину и број катастарских парцела, које у тренутку приступа порталу могу бити измењене а да та промена још  није унета у базу података (спроведена парцелација, препарцелација и сл.). Услед тога, Републички геодетски завод неће сносити одговорност за штету која може евентуално да настане као последица коришћења података са портала.

Републички геодетски завод ће настојати да могућност настанка техничких проблема и сметњи у раду портала сведе на најмању могућу меру, међутим не може да гарантује да се овакви проблеми и сметње неће појавити, нити ће сносити одговорност за евентуалну штету која у вези са тиме може да настане.

Уколико се подаци са портала користе за потребе издавања публикација, стручних радова и сл. потребно је да се наведе извор информација.

Потписивањем ове изјаве потврђује се сагласност са условима коришћења портала.

|  |
| --- |
| ПОТПИС ОВЛАШЋЕНОГ ЛИЦА |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |